CELEX: 62021CN0434
Language: et
Date: 2021-07-16 00:00:00
Title: Kohtuasi C-434/21: Eelotsusetaotlus, mille on esitanud Corte suprema di cassazione (Itaalia) 16. juulil 2021 – Agenzia delle Entrate versus Contship Italia SpA

18.10.2021   
            
            
               ET
            
            
               Euroopa Liidu Teataja
            
            
               C 422/4
            
         
      Eelotsusetaotlus, mille on esitanud Corte suprema di cassazione (Itaalia) 16. juulil 2021 – Agenzia delle Entrate versus Contship Italia SpA
      (Kohtuasi C-434/21)
      (2021/C 422/06)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassaator: Agenzia delle Entrate
      
         Vastustaja: Contship Italia SpA
      
         Eelotsuse küsimused
      
      Kas ELTL artiklitega 18 (varem EÜ asutamislepingu artikkel 12) ja 49 (varem EÜ asutamislepingu artikkel 43) on vastuolus selline riigisisene kord, mis – nagu 23. detsembri 1994. aasta seaduse nr 724 (ratione temporis kohaldatavas redaktsioonis, mis on varasem 27. detsembri 2006. aasta seadusega nr 296 tehtud muudatustest) artikli 30 lõike 1 punkt 5 – välistab fiktiivsete äriühingute maksudest kõrvalehoidmist takistavast maksukorrast – mille aluseks on selliste äriühingu teatava vara väärtusega seotud tulu miinimumväärtuste kehtestamine, mille saavutamata jätmine kujutab endast iseloomulikku näitajat selle kohta, et äriühing on fiktiivne, ja toob kaasa maksustatava tulu eeldusliku kindlaksmääramise – üksnes äriühingud ja üksused, kelle väärtpaberitega kaubeldakse reguleeritud Itaalia turgudel, välistamata lisaks äriühingud ja üksused, kelle väärtpaberitega kaubeldakse reguleeritud välisturgudel, ja viidatud äriühinguid ja üksusi kontrollivad või nende poolt kasvõi kaudselt kontrollitavad äriühingud?